kardosdrur/scandi-wiki huggingface dataset:
Gyldne Gulda

Gyldne Gulda (engelsk: "Glittering" Goldie o'Gilt)(på dansk ofte kaldt Gulda Glimmer) er Joakim von Ands ungdomskærlighed ifølge historien Tilbage til Klondike af Carl Barks. Joakim vender her tilbage for at opdrive en gammel gæld og påstår, at han ikke er spor forelsket i Gyldne Gulda mere. Men han har dog svært ved at skjule sine følelser, og han ender da også med at eftergive hende gælden. Hun lever helt alene med en tam bjørn.
Gyldne Gulda finder man næsten kun i Don Rosa-historier, hvor hun nogen gange hedder Gulda Glimmer. Hun blev kun brugt én gang af Carl Barks nemlig i Tilbage til Klondike.

Historier af Don Rosa med hende (I kronologisk rækkefølge:

Gensyn med fortiden (Last sled to Dawson)
Joakim tager med Anders og nevøende til Klondike for at finde en gamme hundeslæde.
Kongen af Klondike (The King of the Klondike)
Joakim tager til Klondike og finder Guldgåseægget, en kæmpe guldklump.
Opgør i Klondike (Hearts of the Yukon)
Det er en kærlighedshistorie mellem Joakim og Gulda. Joakim kæmper mod ordensmagten.
Fangen ved Sølvstrømmen (The Prisoner of White Agony Creek)
Gyldne Gulda stjæler Guldgåseægget fra Joakim, men han får det tilbage, og for at lære hvor hårdt livet er som guldgraver, tager han hende med ud til sit jordlod ved Sølvstrømmen. Men dommer Roy Bean, sherif Bat Masterson og sherif Wyatt Earp vil befri Gulda.

Eksterne henvisninger 

 

Anders And-figurer
VM i ishockey 1952

VM i ishockey 1952 var det 19. VM i ishockey, og det blev spillet i to niveauer. De ni bedste hold spillede i den olympiske ishockeyturnering ved vinter-OL 1952 i Oslo, der gjaldt som det egentlige verdensmesterskab (A-VM), og som blev spillet i perioden 15. – 25. februar 1952. For de europæiske hold gjaldt mesterskabet endvidere som det 30. EM i ishockey. De øvrige seks hold spillede B-verdensmesterskab i Liège, Belgien, i perioden 15. – 22. marts 1952.

Canada blev verdensmester for 15. gang – og olympiske mestre for sjette gang. Sølvmedaljerne gik til USA, mens bronzemedaljen måtte afgøres i en ekstra kamp, efter at Sverige og Tjekkoslovakiet sluttede med lige mange point og samme målforskel. Sverige vandt duellen 5-3 og snuppede dermed bronzen og deres 6. EM-titel. Turneringen markerede også afslutningen på Schweiz' storhedstid som ishockeynation. Den centraleuropæiske medaljekandidat sluttede skuffende midt i tabellen.

Verdensmesterskabet 
Uddybende artikel: Ishockey ved vinter-OL 1952

{| class="wikitable" style="text-align: center;" width="500px"
! colspan="2"|Slutstilling
! width="45px"|Kampe
! width="45px"|Vundn.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|-
| style="background:gold"|Guld
| align="left"| Canada
| 8 
| 7
| 1
| 0
| 71-14
| 15
|-
| style="background:silver"|Sølv
| align="left"| USA
| 8 
| 6
| 1
| 1
| 43-21
| 13
|-
| style="background:#cc9966"|Bronze
| align="left"| Sverige
| 8
| 6
| 0
| 2
| 48-19
| 12
|-
| 4.
| align="left"| Tjekkoslovakiet
| 8 
| 6
| 0
| 2
| 47-18
| 12
|-
| 5.
| align="left"|  Schweiz
| 8 
| 4
| 0
| 4
| 40-40
| 8
|-
| 6.
| align="left"| Polen
| 8 
| 2
| 1
| 5
| 21-56
| 5
|-
| 7.
| align="left"| Finland
| 8 
| 2
| 0
| 6
| 21-60
| 4
|-
| 8.
| align="left"| Vesttyskland
| 8 
| 1
| 1
| 6
| 21-53
| 3
|-
| 9.
| align="left"| Norge
| 8 
| 0
| 0
| 8
| 15-46
| 0
|}

Bronzekamp

{| class="wikitable" style="text-align:center;" width="350px"
| 25.2.
| align="left"|Sverige - Tjekkoslovakiet
| 5-3
| width="80px"|0-2, 1-1, 4-0
|}

Slutstillinger

B-VM 

{| class="wikitable" style="text-align: center;" width="500px"
! colspan="2"|B-VM
! width="45px"|Kampe
! width="45px"|Vundn.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|-
| width="40px"|1.
| align="left"| Storbritannien
| 5 
| 4
| 0
| 1
| 28-10
| 8
|-
| 2.
| align="left"| Østrig
| 5 
| 3
| 1
| 1
| 39-19
| 7
|-
| 3.
| align="left"| Italien
| 5
| 3
| 0
| 2
| 26-21
| 6
|-
| 4.
| align="left"| Holland
| 5 
| 1
| 1
| 3
| 19-26
| 3
|-
| 5.
| align="left"| Belgien
| 5 
| 1
| 1
| 3
| 17-24
| 3
|-
| 6.
| align="left"| Frankrig
| 5 
| 1
| 1
| 3
| 19-41
| 3
|}

1952
Ishockey i 1952
Radioaktivität (album)

Radioaktivität (engelsk titel: Radio Activity) er et album af den tyske gruppe Kraftwerk. 

I modsætning til flere af Kraftwerks andre albums, er den engelske og den tyske udgave helt ens, undtagen albummets titel og sangtitlerne skrevet på albumcoveret. Der synges både engelsk og tysk på albummet. Efter Kraftwerks internationale gennembrud med Autobahn, indrettede Ralf Hütter, Florian Schneider og Wolfgang Flür et nyt lydstudie i Düsseldorf, som de gav navnet Kling Klang. Her blev Radioaktivität indspillet og produceret af Kraftwerk, der for første gang havde Karl Bartos som fast medlem. Albummet blev genudgivet i 2009.

Trackliste

Medvirkende 

 Ralf Hütter – vokal, synthesizere, Orchestron, electronic piano, trommemaskine, elektronik
 Florian Schneider – vokal, vocoder, votrax, synthesizere, elektronik
 Karl Bartos – elektronisk percussion
 Wolfgang Flür – electronisk percussion

Øvrige medvirkende 

 Peter Bollig – lydingeniør (Kling Klang-studiet, Düsseldorf)
 Walter Quintus – mix- og lydingeniør (Rüssl-studiet, Hamburg)
 Robert Franke – fotografi
 Emil Schult – coverart
 Johann Zambryski – restauration af oprindelig coverart (2009 Remaster)

Referencer 

Kraftwerk-album
Album fra 1975
Lille Hiawatha

Lille Hiawatha  er en lille indianerdreng i den tidlige skolealder, som bor i et reservat med sin familie, far, mor og lillesøster. Faren er høvding, og stammen består af krigere og en medicinmand.

Han stammer oprindelig fra en kort tegnefilm fra 1937 af Walt Disney, der bygger over første del af forfatteren H. P. Longfellows episke digt om irokeserlederen Hiawatha. I filmen er Hiawatha for første gang ude på egen hånd i kano og vil gå på jagt, men han ender med at flygte fra en stor bjørn. Den er en del af Silly Symphony-serien.

I tegneserierne er han småpralende og arrogant overfor sin lillesøster Solsikke og drømmer meget om at få lov til at gå på jagt som de voksne. Han kan dog godt være fiffig og klare skurkene, når en sådan optræder i historierne. Hans far er kolerisk og smådoven, hans mor er klog og godhjertet, Solsikke er en klog pige, der ofte må redde ham ud af den knibe, som han roder sig ud i ved sit pral.

Nogen klar forbindelse til den historiske indianerhøvding skal vi ikke forvente.

Anders And-figurer
Tegnefilm fra USA
Amerikanske film fra 1937
Autobahn (sang)

"Autobahn" er en sang af Kraftwerk udgivet på albummet Autobahn i 1974.
Sangen handler om at køre på den tyske motorvej.
Den originale udgave af sangen fra 1974 er 22:42 minutter lang, mens der er udgivet en anden version på remix-albummet The Mix, der kun er 9:28 minutter langt.

Sangen er også udgivet på et livealbum fra Kraftwerks Autobahn tour i 1975.

Sange fra 1974
Kraftwerk-sange
Tvedestrand

Tvedestrand er en kommune i Agder fylke i Norge. Kommunen ligger mellem Arendal i vest og Risør i øst. Kommunen grænser også til Froland, Åmli og Vegårshei. Kommunen fik sine nuværende grænser i 1960, ved sammenlægning af tidligere Dypvåg og Holt kommuner, og ladestedet Tvedestrand.

Kommunen ligger omkring nedre del af Vegårsvassdraget (Storelven) og Oksefjorden, og omfatter videre kysten og øerne øst for fjorden. Terrænet i området kupperet med skovklædte åse. Kommunens højeste punkt er Ansmyrheia, 243 meter over havet.

Folketallet i kommunen aftog frem til 1970, men steget siden da. Byen og administrationscenteret Tvedestrand (1741 indb. 1999) ligger inderst i Oksefjorden. Fra kajerne fører to gader op til forretningsstrøget. Bosætningen er spredt indover landet, med mange småbyer langs kysten: Sagesund, Dypvåg, Gjeving på fastlandet og Lyngør, Sandøy og Borøy.

Erhvervsliv 
Tvedestrand blev ladested i 1836 og var udskibningssted for Nes Jernværk. Træmassefabrikkene på Fostvedt, Gjeving og Songe har også spillet en betydelig rolle for Tvedestrand. Der foregår en stor eksport over havnen, som har 200 meter offentlig kaj. Værkstedsindustrien dominerer, men det er ellers mange små virksomheder indenfor en lang række brancher. Tvedestrand har nogle af Aust-Agders bedste jord- og havebrugsområder, med stort husdyrhold, bær- og frugtavl.

Tvedestrand er et af de mest søgte turistdistrikter på Sørlandet med en pragtfuld skærgård, flere pensionater og mange hytter.

Kommunevåbnet, som blev godkendt i 1986, viser en flyvende terne i sølv mod en blå baggrund. Dette skal symbolisere kyst og fugleliv.

Lokalavisen Tvedestrandsposten blev grundlagt af Arne Garborg i 1872.

Personer fra Tvedestrand
Jørgen Aall († 1894)
Knud Knudsen (†  1895), sprogforsker
Helga Gitmark († 2008), politiker, regeringsmedlem, født i Holt (Tvedestrand)
Astrid Gjertsen, politiker, regeringsmedlem, voksede op på Jylland men flyttede til Borøya († 2020)
Leonard Rickhard (1945-), kunstmaler

Eksterne henvisninger 

 Nettside om Tvedestrand 
 Kultur i Tvedestrand på kort fra Kulturnett.no 
 Sandøya
 Risøy Folkehøyskole
 Næs Jernverksmuseum

Kommuner i Agder
 
Byer i Norge
Kommuner i det tidligere Aust-Agder fylke
Georg

Georg er et nordeuropæisk drengenavn, som er afledt af det græske ord γεωργός (geôrgós), som betyder "bonde". Navnet er beslægtet med andre drengenavne som George, Jørgen og Jørn.

"Saint George" (også kaldet "Sankt Jørgen") var en romerske soldat i Palæstina i det 3. århundrede, der blev martyr under kejser Diocletians forfølgelser. Senere legender beskriver hans sejr over en drage, som han ofte afbildes med i middelalderlig kunst. Korsfarerne bragte historierne om ham til Vesteuropa og han blev skytshelgen for England, Portugal og Catalonien.

Navnet Georg/George var sjældent anvendt i England indtil den tysk-født George 1. besteg den britiske trone i det 18. århundrede. Fem efterfølgende britiske konger har båret navnet. 

Andre berømte med navnet omfatter to konger af Grækenland, komponisten George Frideric Handel (1685-1759) og den første præsident for USA, George Washington (1732-1797). Også kendte forfattere som George Eliot (1819-1880) og George Orwell (1903-1950) kan nævnes.

I Sydafrika er George den 6. største by i landet, opkaldt efter kong George 3. af Storbritannien.

Se sider der begynder med Georg for flere eksempler.

Drengenavne
Elo

Elo og ELO kan henvise til følgende artikler:

 ELO – Erhvervslejernes Landsorganisation
 Elo-rating – et ratingsystem for skakspillere og computerspillere
 Arpad Elo – skaberen af ratingsystemet ELO-rating
 Michael Elo – en dansk musiker og tegnefilmsdubber.
 Electric Light Orchestra – et engelsk band
 World Football Elo Ratings – et ratingsystem for herrelandshold i fodbold
'74 Jailbreak

'74 Jailbreak er en EP af det australske hårde rock band AC/DC. Albummet indeholder numre fra AC/DC's tidlige dage der ikke har været udgivet på internationale albums. 74 Jailbreak blev udgivet i 1984 i USA, Canada og Japan. Sangen "Jailbreak" blev også udgivet som en single og video. Epen blev genudgivet som en del af AC/DCs kvalitetsforbedret serier. 

Det første spor er fra den australske version af Dirty Deeds Done Dirt Cheap fra 1976, hvor resten af sporlisten er fra den australske version af deres debutalbum High Voltage som blev indspillet i 1974 og udgivet det følgende år.

Spor (LP)

Side 1 
 "Jailbreak" – 4:40
 "You Ain't Got a Hold on Me" – 3:30
 "Show Business" – 4:43

Side 2 
 "Soul Stripper" – 6:23
 "Baby, Please Don't Go" – 4:50

 Sangene fra 1–3 er skrevet af Angus Young, Malcolm Young og Bon Scott.
 Sang 4 er skrevet af Angus Young, Malcom Young og Bon Scott.
 Sang 5 er skrevet af Big Joe Williams.

Musikere 
 Bon Scott – Vokal
 Angus Young – Lead guitar, Rytme guitar
 Malcolm Young – Rytme guitar, Lead guitar, bagvokal
 George Young – Bas guitar
 Tony Currenti – Trommer
 Rob Bailey – Bas guitar, bagvokal på "Baby, Please Don't Go"
 Peter Clack – Trommer på "Baby, Please Don't Go"
 Mark Evans – Bas guitar, bagvokal på "Jailbreak"
 Phil Rudd – Trommer, bagvokal på "Jailbreak"

AC/DC-album
Album fra 1984
Hardrock-album
Holmen (Slesvig)

Holmen er en gammel fiskerbydel i Slesvig, hvor indbyggerne i århundreder har haft deres egne sæder og skikke.
Betegnelsen Holm er dansk og betyder lille ø. Den idylliske bydel ved Slien var indtil 1933 omkranset af vand. Mod nord var kvarteret afgrænset af Holm Nor og mod øst og vest af to små bække der udmundede i Slien.

Fiskerbyens midtpunkt er den lille kirke fra 1876. Kirken er omkranset af træer, og kun bydelens befolkning bliver begravet på kirkegården. Holmen har sandsynligvis været beboet siden det 11. århundrede. Her taltes og tales fortsat hovedsageligt plattysk. Fiskerne i Holmen grundlagde aldrig kooperativer som andre steder langs Østersøen, og det var grunden til, at den enkelte indbygger i beholdt sin frihed i et fiskersamfund, hvor alle var lige.

Allerede i Slesvigs stadsret fra 1200 står, at fiskerne fra Holmen har ret til frit at fiske på Slien. I 1481 udstedte kong Christian 1. Slibrevet, hvori det bekræftes, at alene fiskerne fra Holmen har ret til at fiske på hele Slien.

Holmens fiskerlaug fra 1765 og Holmens begravelsesgilde fra 1650 (oprettet efter Trediveårskrigen) eksisterer stadig. For at fortælle historien om Holmen og dens beboere blev i 1992 oprettet et museum ved indgangen til Holmen. På Holmen findes også Sankt Hans Klostret.

Eksterne henvisninger 

Holm Museum

Bydele i Slesvig by
Halvøer i Tyskland
Klavs Krikke

Klavs Krikke  er en af de mange bifigurer til Mickey Mouse, som blev skabt i de tidlige tegnefilm. I modsætning til f.eks. Fedtmule blev han aldrig en hovedfigur, men han holdt længe som bifigur i tegneserierne. Han er en hest.

I de tidlige historier, der blev tegnet af Floyd Gottfredson, er han kæreste med Nora Malkeko, og han kommer af og til i vanskeligheder, som Mickey må redde ham ud af.

I de senere historier har han været en almindelig brugt bifigur ikke blot til Mickey, men også til Fedtmule og Pluto. Han kan være en ven i knibe, som Mickey må hjælpe, eller han kan være en irriterende nabo uden situationsfornemmelse. Han er ofte sammen med Fedtmule den, som er ved at blive gråhåret over Fedtmules dumhed. I historier med Pluto møder vi ham fra den gode side, hvor han ofte gør alt for at hjælpe sin ven Mickeys hund ud af kniben.

Ekstern henvisning 

 Andeby.dk: Klavs Krikke, 10. september 2007 

Anders And-figurer
Heste
Klara Kluk

Klara Kluk  er en af de mange bifigurer til Mickey Mouse, som blev skabt i de tidlige tegnefilm, hun huskes især for sin meget særprægede måde at synge opera på, en enkelt gang, i filmen Mickeys Grand Opera, var det i duet med Anders And. I modsætning til f.eks. Fedtmule blev hun aldrig en hovedfigur, men han holdt længe som bifigur i tegneserierne.

Hun blev ikke rigtig brugt i tidlige serier, men hun fik en renæssance senere som veninde til Minnie Mouse, og hun kan sågar optræde i andeuniverset fra tid til anden som veninde til Andersine And.

Hun kan i visse historier være temmelig dum; i andre kan hun være klog, når hun skal hjælpe sine veninder ud af en knibe.

Referencer 

Anders And-figurer
Nora Malkeko

Nora Malkeko  er en af de mange bifigurer til Mickey Mouse, som blev skabt i de tidlige tegnefilm. I modsætning til f.eks. Fedtmule blev hun aldrig en hovedfigur, men hun holdt længe som bifigur i tegneserierne. Hun startede med at gå på alle fire med yver og spise græs, men hun blev snart gjort til en oprejst figur som de andre.

Hun spillede en rimelig vigtig rolle i de tidlige Anders And-serier af Al Taliaferro i 1930'erne, hvor hun gør en indsats for at forbedre den på det tidspunkt meget ondskabsfulde og puerile and. I de tidlige Mickey-serier tegnet af Floyd Gottfredson er hun kæreste med Klaus Krikke, hun udviser en utrolig alternativ intelligens, som roder hende ud i den ene knibe efter den anden, som Mickey må redde hende ud af.

Den karakter bibeholder hun også i senere serier, hvor hun især dukker op som en veninde til Minnie Mouse, hun kan stadigvæk gæsteoptræde i andeuniverset som veninde til Andersine And. Hun var på et tidspunkt gode venner med Fedtmule og lidt forelsket i hans alter ego, Supermule.

I Danmark lægger Pauline Rehné stemme til Nora Malkeko.

Anders And-figurer
Please Please Me

Please Please Me er The Beatles' debutalbum udgivet i 1963.
Albummet anses ikke for at være musikalsk epokegørende, men alligevel er det et af de mest populære albums af The Beatles.

Hele albummet er indspillet på en enkelt dag. Grunden til det var, at man ikke ville skyde flere penge i projektet, da gruppen ikke blev betragtet som lovende i musikverdenen. Sangen "Twist and Shout", som er det sidste nummer, blev en del vildere end oprindeligt planlagt, da John Lennon bogstaveligt talt "skreg" sig gennem sangen. Det skyldtes, at han var forkølet, og derfor var hans stemme fuldstændig ødelagt efter en hel dags indspilninger. Lennon måtte tage halspastiller for overhovedet at kunne synge sangen.

Da albummet blev indspillet på en enkelt dag, blev der heller ikke gjort meget ud af coverbilledet, som viser de fire Beatler i EMI's hovedkvarter på Manchester Square. Selve albummet blev indspillet i EMI's Studio 2 i EMI Studios på Abbey Road, London.

Spor

Referencer 
Fodnoter

Beatles-album
Album fra 1963
Help! (album)

Help! er The Beatles' femte album, udgivet i 1965.

Pladecoveret viser de fire Beatles-medlemmer lave semafor-tegn. Der har hersket tvivl, om de i virkeligheden 'skriver' noget, hvilket de dog ikke gør. Hvis Help! skulle være skrevet med semafor, ville det ifølge fotografen ikke have set særlig godt ud.

Numre (lp-udgaven) 
Alle sangene er McCartney/Lennon-kompositioner med mindre andet er angivet.

Side 1
 "Help!"
 "The Night Before"
 "You've Got to Hide Your Love Away"
 "I Need You" (George Harrison)
 "Another Girl"
 "You're Going to Lose That Girl"
 "Ticket to Ride"

Side 2
 "Act Naturally" (Morrison-Russell)
 "It's Only Love"
 "You Like Me Too Much" (George Harrison)
 "Tell Me What You See"
 "I've Just Seen a Face"
 "Yesterday"
 "Dizzy Miss Lizzy" (Williams)

Album fra 1965
Beatles-album
Hepsi

Grup Hepsi var en R&B/popgruppe fra Tyrkiet.

Gruppen består af Cemre Kemer (f. 17. februar 1985), Eren Bakıcı (f. 18. maj 1984), Gülçin Ergül (f. 30. oktober 1985) og Yasemin Yürük (f. 21. september 1984). Den blev dannet i 2004 og blev i 2006 kåret som årets bedste gruppe i Tyrkiet.

Gülcin Ergül forlod gruppen i 2009, da hun valgte at prioritere sin kæreste over gruppen.

Diskografi 
 Hepsi 1 (2005)
 Hepsi 2 (2006)
 Hepsi Sezen Aksu (single, 2006)
 Hepsi Şaka 10+1 Cover (2008)

Eksterne henvisninger 
 Hepsis hjemmeside 

Musikgrupper fra Tyrkiet
Holly Marie Combs

Holly Marie Combs (født 3. december 1973 i San Diego, Californien, USA) er en amerikansk skuespillerinde. Hun er bedst kendt for sine roller som Kimberly Brock, i tv-serien Under overfladen, og som  Piper Halliwell, en af de 3 hekse i serien Heksene fra Warren Manor, som løb fra 1998 til 2006 . Holly var også producer på sidstnævnte serie; hun begyndte som producer den 22. september 2002, hvor hun var med til at producere afsnittet A Witch's Tail: Part 1.
Hun spillede også Arias mor, Ella Montgomery, i serien Pretty Little Liars.

Biografi 
Holly blev født i San Diego, Californien, da hendes mor Lauralei Combs kun var 16 år gammel. Hendes forældre blev skilt blot 2 år efter, da de følte, de var for unge til at få et ægteskab til at fungere. Holly boede herefter mange steder med sin mor, der var skuespillerinde. Da Holly var syv år gammel flyttede familien til New York City, hvor hun blev elev på skolerne Beekman Hill Elementary og The Professional Children's School of Acting. Holly blev hurtigt populær i aviser og blade, og begyndte at elske at være skuespillerinde som sin mor, hvorefter hun valgte at følge i sin mors fodspor.

I 1993 blev Holly gift med Bryan Travis Smith, som hun blev skilt fra i 1997. Senere blev hun forlovet med Storm Lyndon, men de gik fra hinanden i 2000. Siden 2001 har Holly boet sammen med David W. Donoho som hun blev gift med den 14. februar 2004. De havde mødt hinanden på optagelserne af Heksene fra Warren Manor.  Da Holly bliver gravid med sit første barn, er et dårligt timet i forhold til serien. Det er nemlig kun et år efter at hendes karakter, Piper, fik et barn. I starten kunne seriens producere  skjule Hollys graviditet, men til slut  blev de nødt til at give Piper et barn mere. Hollys søn, Finley Arthur Donoho, blev født den 26. april 2004 blot en uge efter sidste afsnit af sæson 6 gik i luften i USA.  I sidste afsnit af Heksene fra Warren Manor, der havde premiere i maj 2006, kunne man se lidt mere mave på Holly og en helt speciel glød, fordi hun var blevet gravid igen. Den 26. oktober 2006 ankom Hollys anden søn, Riley Edward Donoho. Hendes 3. og hidtil sidste barn er sønnen Kelley James Donoho, der kom til verden ved akut kejsersnit den 26. maj 2009.

I 2010 påbegyndte Holly rollen som Ella Montgomery, mor til en af hovedpersonerne i den succesrige serie Pretty Little Liars som tog USA med storm. Serien er lavet over bøgerne af serien af samme navn, skrevet af Sara Shepard.

I november 2011 søgte hun om skilsmisse fra sin mand, David Donoho, efter 7 års ægteskab og tre børn. I september 2017 annoncerede hun sin forlovelse med sin kæreste Mike

Filmbiografi

TV-serier

TV-film

Priser

Trivia 
 Da Holly var ved at lære at gå, slog hun sit hoved ind i et bord, og fik et ar over sit højre øje.

Referencer

Eksterne henvisninger 

 

Skuespillere fra Californien
Tv-skuespillere fra USA
Personer fra San Diego
Softcore porno

Softcore er en betegnelse for blød porno, hvor seksuelle detaljer såsom penetration skjules eller antydes.

Eksempelvis film som Mac Ahlbergs Jeg - en kvinde (1965) og Annelise Meineches Uden en trævl (1968).

Sexologi
Infinit verbalform

Infinitte verbalformer er de former af udsagnsord, der ikke kan være udsagnsled, f.eks. de verbale tillægsmåder, navneform og bydeform.

Eksempler: Verbet kører findes i præsens participium (nutids tillægsmåde): kørende og perfectum participium (datids tillægsmåde): kørt, i navneform: køre og i bydeform: kør(!).

Grammatik
Hardcore

Hardcore har flere betydninger:

Hardcore betyder "hård kerne", og det brugtes oprindeligt til at betegne den del af et givent objekt, der er ubøjeligt og sjældent kan ændres. I denne sammenhæng bruges det som regel om en gruppe, subkultur eller en overbevisning. Man kan fx tale om den hårde kerne i partipolitik, hvor Den Hårde Kerne er den del af et parti, der vil gå ekstra langt for deres idealer. Da disse ofte kan have ekstreme meninger, har Hardcore over tiden fået en anden betydning, nemlig til at beskrive personer eller andet, der er ustyrligt og/eller overpowered.

 Hardcore porno
 Hardcore punk
 Gabber – musikgenre som også kaldes hardcore
 Hardcore (film) – russisk-amerikansk spillefilm fra 2016 af Ilja Najsjuller
Udsagnsled

Udsagnsled (på latin verballed eller blot verbal) er et af syntaksens (sætningsanalysens) vigtigste led, da en sætning ikke kan eksistere uden et udsagnsled. Udsagnsleddet består af et udsagnsord, som ofte er bøjet eller sammensat af flere ord.

I sætningsanalyse kan et udsagnsled markeres med en cirkel ("bolle" ◯). Huskereglen er, at man kan sætte "jeg", "du", "han", "hun", "den", "det", "vi", "I" og "de" foran et udsagnsled. Men det er måske nemmest bare at huske "jeg".

Grammatik